ജോജു ജോര്ജിന്റെ കാര് അടിച്ചുതകര്ത്ത സംഭവത്തില് കോണ്ഗ്രസ് പ്രവര്ത്തകന് അറസ്റ്റില് Nov 3, 2021 12:11 PM By News Desk കൊച്ചി: നടന് ജോജു ജോര്ജിന്റെ കാര് അടിച്ചുതകര്ത്ത സംഭവത്തില് കോണ്ഗ്രസ് പ്രവര്ത്തകന് അറസ്റ്റില്. വൈറ്റിലയിലെ ഐഎന്ടിയുസി കണ്വീനര് പി ജി ജോസഫാണ് 45 അറസ്റ്റിലായത്. സംഭവത്തില് മുന് മേയര് ടോണി ചമ്മണി ഉള്പ്പെടെ പ്രതികളാണ്. പൊതുഗതാഗതം സ്തംഭിപ്പിച്ച് ദേശീയപാത ഉപരോധിച്ച സംഭവത്തില് 50 കോണ്ഗ്രസ് പ്രവര്ത്തകര്ക്കെതിരെ കേസെടുത്തിരുന്നു. കൊടിക്കുന്നില് സുരേഷ് എംപി, കെപിസിസി വൈസ് പ്രസിഡന്റ് വി ജെ പൗലോസ്, ജനറല് സെക്രട്ടറി ദീപ്തി മേരി വര്ഗീസ്, മുന് എംഎല്എമാരായ വി പി സജീന്ദ്രന്, ഡൊമിനിക് പ്രസന്റേഷന് എന്നിവരും പ്രതികളാണ്. ജോജുവിന്റെ കാര് അടിച്ചുപൊട്ടിക്കുമ്ബോള് ചില്ല് തെറച്ച് വീണ് ജോസഫിനും പരിക്കേറ്റിട്ടുണ്ട്. ഡിസിസി പ്രസിഡന്റ് മുഹമ്മദ് ഷിയാസാണ് ഒന്നാംപ്രതി. സ്വകാര്യസ്വത്ത് നശിപ്പിക്കലിനെതിരെ എല്ഡിഎഫ് സര്ക്കാരിന്റെ കഴിഞ്ഞ ഭരണത്തില് കൊണ്ടുവന്ന നിയമത്തിലെ വകുപ്പുകള് പ്രകാരമാണ് കേസ്. വാഹനം തകര്ത്ത എല്ലാവരെയും പൊലീസ് തിരിച്ചറിഞ്ഞു. കോണ്ഗ്രസ് ആക്രമണത്തില് ജോജു ജോര്ജിന്റെ വാഹനത്തിന് ആറുലക്ഷം രൂപയുടെ നാശമുണ്ടായെന്നാണ് പരാതി. നഷ്ടത്തിനുതുല്യമായ തുക പരിഹാരമായി നല്കേണ്ടിയും വരും. ജാമ്യവ്യവസ്ഥയും കര്ശനമാണ്. നേതാക്കളില് പലരും ഒളിവിലാണെന്നും പൊലീസ് വ്യക്തമാക്കി. വൈറ്റില ജങ്ഷനില് അനധികൃതമായി ദേശീയപാത ഉപരോധിച്ച് മണിക്കൂറുകളോളം ഗതാഗതം തടസപ്പെടുത്തിയതിന് 15 കോണ്ഗ്രസ് നേതാക്കള്ക്കും കണ്ടാലറിയാവുന്ന 50 കോണ്ഗ്രസ് പ്രവര്ത്തകര്ക്കുമെതിരെ മരട് പൊലീസ് കേസെടുത്തു. സംഘര്ഷസ്ഥലത്തുണ്ടായിരുന്ന നേതാക്കളുടെയും പ്രവര്ത്തകരുടെയും പട്ടിക പൊലീസ് തയാറാക്കിയിട്ടുണ്ട്. ഉപരോധത്തിന്റെ വീഡിയോ പരിശോധിച്ചാണ് പ്രതികളെ തിരിച്ചറിഞ്ഞത്. joju issue congress worker arrested